Amaranta Gómez Regalado

Amaranta Gómez Regalado (Juchitán de Zaragoza, Oaxaca, Mexiko, 1977ko azaroaren 7a) gizarte-antropologo eta ekintzaile mexikarra da.

Bizitza 
1977an jaio zen. Jaiotzean gizonezko generoa esleitu zioten, baina muxe gisa identifikatzen du bere burua (zapoteka kulturan, muxe da gizonezko generoa esleitu zaion pertsona, emakumezko genero-rola betetzen duena). Amaranta izena nerabezaroan erabiltzen hasi zen, Gabriel García Márquezen Cien años de soledad nobela irakurri ondoren.

19 urte zituela, aktibismoan hasi zen Gunaxhii Guendanabani erakundean, GIBa duten pertsonei laguntzen.

2002ko urrian, ezkerreko besoa zauritu zuen auto-istripu batean eta anputatu behar izan zioten.

25 urte zituela, ospea lortu zuen México Posible alderdiko hautagai gisa 2003ko Kongresu Federalerako hauteskundeetan. Bere plataforma zabalean marihuana eta abortuak deskriminalizatzeko deialdiak zeuden, baina ez zen hautatua izan.

Gizarte-antropologia ikasi zuen Veracruzeko Unibertsitatean 2011 eta 2016 artean, eta Guendaranaxhii: la comunidad muxe del istmo de Tehuantepec y las relaciones erótico afectivas izeneko lana defendatu zuen.

2015ean, jaiotza-agirian genero-marka aldatzea lortu zuen, eta horri esker, beste dokumentu ofizialak aldatu zituen.

2018an, Amaranta Gómez Regalado ikastetxea ireki zuten Santiagon (Txile).

Erreferentziak

Kanpo estekak 

Oaxaca
Zapotekak
Emakume transgenero eta transexualak
Mexikoko antropologoak
Mexikoko giza eskubideen aldeko ekintzaileak
Indigenen eskubideen aldeko ekintzaileak
LGBT ekintzaileak
Anputatuak